ก.ล.ต.จีนสั่งปรับ “เปยปาเตา (เซี่ยเหมิน) โลจิสติกส์ กรุ๊ป” 2.70 หมื่นลบ. ฐานปั่นหุ้น
ก.ล.ต.จีนสั่งปรับ "เปยปาเตา (เซี่ยเหมิน) โลจิสติกส์ กรุ๊ป" มูลค่าเกือบ 2.70 หมื่นลบ. ฐานปั่นหุ้น
14 มี.ค. 2561

ผู้สื่อข่าวรายงานว่า คณะกรรมการกำกับดูแลตลาดหลักทรัพย์ของจีนได้มีคำสั่งปรับบริษัทสัญชาติจีนมูลค่าราว 5.5 พันล้านหยวน หรือประมาณ 870 ล้านดอลลาร์ หรือคิดเป็นเงินไทยประมาณ 26,970 ล้านบาท (คิดที่อัตรา 31 บาท ต่อ 1 ดอลลาร์สหรัฐฯ ณ วันที่ 14 มี.ค.61) หลังจากที่พบว่ากระทำความผิดเข้าข่ายการปั่นหุ้นจดทะเบียนใหม่
โดยสำนักข่าวซินหัวรายงานว่า บริษัทดังกล่าวได้แก่ เปยปาเตา (เซี่ยเหมิน) โลจิสติกส์ กรุ๊ป ที่ทำเงินได้ถึง 945 ล้านหยวน หรือประมาณ4.67 พันล้านบาท (คิดที่อัตรา 4.94 บาท ต่อ 1 หยวนจีน ณ วันที่ 14 มี.ค.61) จากการปั่นหุ้นบริษัทจดทะเบียนใหม่ ซึ่งรวมธนาคารเจียงซู จางเจียเจีย รูรัล และ ธนาคารเจียงซู เจียงอิน รูรัล
อย่างไรก็ตาม การปรับครั้งนี้นับเป็นคำสั่งปรับมูลค่าสูงที่สุดที่ออกโดยคณะกรรมการกำกับดูแลตลาดหลักทรัพย์ของจีน